THANI พุ่งเกือบ 9% โบรกฯ แนะ “ซื้อ” มองผ่านจุดต่ำสุดไปแล้ว
THANI พุ่งเกือบ 9% โบรกฯ แนะ “ซื้อ” มองผ่านจุดต่ำสุดไปแล้ว ล่าสุดอยู่ที่ 3.98 บาท บวก 0.32 บาท หรือ 8.74% มูลค่าซื้อขาย 264.69 ล้านบาท
THANI พุ่งเกือบ 9% โบรกฯ แนะ “ซื้อ” มองผ่านจุดต่ำสุดไปแล้ว ล่าสุดอยู่ที่ 3.98 บาท บวก 0.32 บาท หรือ 8.74% มูลค่าซื้อขาย 264.69 ล้านบาท
1 ก.ย. 2563

ผู้สื่อข่าวรายงานว่า ราคาหุ้น บริษัท ราชธานีลิสซิ่ง จำกัด (มหาชน) หรือ THANI ล่าสุด ณ เวลา 11.27 น. อยู่ที่ 3.98 บาท บวก 0.32 บาท หรือ 8.74% สูงสุดที่ 4 บาท ต่ำสุดที่ 3.74 บาท ด้วยมูลค่าซื้อขาย 264.69 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ว่า THANI มองเป็นอีกตัวเลือกในกลุ่ม Leasing ที่ลงทุนได้ และไม่มี Overhang จากการเตรียมเข้ามารุกสินเชื่อของธ.ออมสิน โดยจุดน่าสนใจ 1) ธุรกิจผ่านจุดต่ำสุดแล้ว และยังมีกลุ่มลูกค้าโลจิสติกต์ที่เติบโตได้ 2) ราคาอยู่ในโซนซื้อได้เปรียบ และผ่าน XR การเพิ่มทุน  RO 2 : 1 @ 1 บาท มาแล้ว 3) นักวิเคราะห์ปรับเพิ่มราคาเป้าหมายปี 2564 (หลัง XR) ขึ้นเป็น 4.02 บาท
ทั้งนี้ THANI เป็นรายใหญ่ในธุรกิจ Leasing สำหรับรถเชิงพาณิชย์ หลักๆคือรถบรรทุกทั้งรถใหม่ (60% ของพอร์ท) และรถเก่า (40% ของพอร์ท) ซึ่งภาพรวมผ่านจุดต่ำสุดในไตรมาส 2/63 แล้ว และเริ่มเห็นสัญญาณบวกจาก ยอดปล่อยสินเชื่อเริ่มกลับมาเร่งตัว เดือนก.ค-ส.ค. 1.5 พันล้านบาท/เดือน ดีขึ้นจากช่วงโควิดที่ 1-1.2 พันล้านบาท จากกิจกรรมทางเศรษฐกิจดีขึ้น และการรุกกลุ่มโลจิสติกต์ที่ยังเป็นกลุ่มที่เติบโตดี สามารถปล่อยสินเชื่อด้วย Volume ที่สูง (Fleet)
ขณะที่ คาด NPL ผ่านจุดต่ำสุดแล้วที่ 5.1% มองดีขึ้นในครึ่งปีหลังปี 2563  และมีลูกหนี้เข้าร่วมมาตรการผ่อนปรบลูกหนี้ของ BOT ในสัดส่วนเพียง 12% ถือว่าไม่มาก  ประเมินกำไรครึ่งปีหลังปี 2563  ฟื้นตัวจากครึ่งปีแรกได้ และกลับมาเติบโต 10% ในปี 2564